
1 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 269 


ΑΠΟΦΑΣΕΙΣ 

Αριθμ. οικ. 2939 

Μεταβίβαση αρμοδιοτήτων στη/στο Διευθύ- 
ντρια/ντή της Υπηρεσίας Ασύλου και στους Προ¬ 
ϊστάμενους ή Αναπληρωτές Προϊσταμένους Υπη¬ 
ρεσίας Ασύλου 

Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. των άρθρων 41,54 και 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98), 
όπως ισχύουν, 

β. του ν. 2362/1995 (Α' 247) «Περί Δημόσιου Λογιστι¬ 
κού, ελέγχου των δαπανών του Κράτους και άλλες δια¬ 
τάξεις», όπως ισχύει, 

γ. του ν. 2690/1999 (Α’ 45) «Κύρωση του Κώδικα Διοι¬ 
κητικής Διαδικασίας και άλλες διατάξεις», όπως ισχύει, 

δ. του ν. 4251/2014 (Α' 80) και ιδίως το άρθρο 9, όπως 
ισχύει για την προσαρμογή της ελληνικής νομοθεσίας 
στις οδηγίες του Ευρωπαϊκού Κοινοβουλίου και του Συμ¬ 
βουλίου 2011/98/ΕΕ «σχετικά με την ενιαία διαδικασία 
υποβολής αίτησης για τη χορήγηση στους πολίτες τρίτων 
χωρών ενιαίας άδειας διαμονής και εργασίας στην επι¬ 
κράτεια κράτους - μέλους και σχετικά με κοινό σύνολο 
δικαιωμάτων για τους εργαζόμενους από τρίτες χώρες 
που διαμένουν νομίμως σε κράτος μέλος και 2014/356/ 
ΕΕ σχετικά με τις προϋποθέσεις εισόδου και διαμονής 
πολιτών τρίτων χωρών με σκοπό την εποχιακή εργασία 
και άλλες διατάξεις», 

ε. του ν. 4270/2014 «Αρχές Δημοσιονομικής Διαχεί¬ 
ρισης και Εποπτείας και άλλες διατάξεις» (ΑΊ43), όπως 
ισχύει, 

στ. του ν. 4314/2014 (Α'265) για τη διαχείριση , τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, 

ζ. του ν. 4375/2016 (Α'51) «Οργάνωση και λειτουργία 
Υπηρεσίας Ασύλου, Αρχής Προσφυγών, Υπηρεσίας Υπο¬ 
δοχής και Ταυτοποίησης σύσταση Γενικής Γραμματεί¬ 
ας Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρω¬ 
παϊκού Κοινοβουλίου και του Συμβουλίου "σχετικά με 


τις κοινές διαδικασίες για τη χορήγηση και ανάκληση 
του καθεστώτος διεθνούς προστασίας (αναδιατύπωση)" 
(1180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις», 
η. του υπ' αριθμ. 514/14 Κανονισμού (Ε.Ε.) του Ευρω¬ 
παϊκού Κοινοβουλίου και Συμβουλίου της 16ης Απριλίου 
2014 «σχετικά με τον καθορισμό γενικών διατάξεων όσον 
αφορά το Ταμείο Ασύλου, Μετανάστευσης και Ένταξης 
και το μέσο για τη χρηματοδοτική στήριξη της αστυνο¬ 
μικής συνεργασίας, της πρόληψης και καταστολής της 
εγκληματικότητας και της διαχείρισης κρίσεων», όπως 
συμπληρώθηκε με τον υπ' αριθμ. 1042/2014 Κανονισμό 
(Ε.Ε.) της Επιτροπής της 25ης Ιουλίου 2014, 
θ. του υπ' αριθμ. 516/2014 Κανονισμού (Ε.Ε.) του 
Ευρωπαϊκού Κοινοβουλίου και Συμβουλίου της 16ης 
Απριλίου 2014 «για τη δημιουργία τουΤαμείου Ασύλου, 
Μετανάστευσης και Ένταξης, την τροποποίηση της από¬ 
φασης 2008/381 ΕΚ του Συμβουλίου και την κατάργη¬ 
ση των αποφάσεων του Ευρωπαϊκού Κοινοβουλίου και 
του Συμβουλίου αριθμ. 573/2007/ΕΚ και της απόφασης 
2007/435/ΕΚτου Συμβουλίου», 
ι. του υπ' αριθμ. 1042/2014 Κανονισμού (Ε.Ε.) της Επι¬ 
τροπής της 25ης Ιουλίου 2014 για τη συμπλήρωση του 
Κανονισμού με αριθμ. 514/14 όσον αφορά τον ορισμό 
και τις αρμοδιότητες διαχείρισης και ελέγχου των υπεύ¬ 
θυνων αρχών και όσον αφορά το καθεστώς και τις υπο¬ 
χρεώσεις των ελεγκτικών αρχών, 
ια. του άρθρου 3 περ. 2α σε συνδυασμό με το άρθρο 
3 περ. 3 του π.δ. 123/2016 (Α' 208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 
ιβ. του π.δ. 125/2016 (Α' 210) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών», δυνάμει του οποίου διο¬ 
ρίστηκε ο Ιωάννης Μουζάλας του Ευστρατίου στη θέση 
του Υπουργού Μεταναστευτικής Πολιτικής, 
ιγ. του π.δ. 122/2017(ΦΕΚ ΑΊ 46) «Οργανισμός Υπουρ¬ 
γείου Μεταναστευτικής Πολιτικής», 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'269/01.02.2018 


ιδ. της με αριθμό (1(2014)3452/23.5.2014 εκτελεστικής 
απόφασης της Ευρωπαϊκής Επιτροπής για την έγκριση 
του συμφώνου εταιρικής σχέσης με την Ελλάδα 2014- 
2020, όπως ισχύει κάθε φορά, 

ιε. της (1(2015) 5312/31.7.15 απόφασηςτης Επιτροπής 
για την έγκριση του Εθνικού προγράμματος της Ελλάδας 
για ενίσχυση από το Ταμείο Εσωτερικής Ασφάλειας για 
την περίοδο 2014-2020, 

ιστ. της (1(2015)5313/31.7.15 απόφασης της Επιτροπής 
για την έγκριση του Εθνικού προγράμματος της Ελλάδας 
για ενίσχυση από το Ταμείο Εσωτερικής Ασφάλειας για 
την περίοδο 2014-2020, 

ιστ. της υπ' αριθμ. 16356/24.4.13 (Β' 1024) κοινής 
υπουργικής απόφασης «Αναδιάρθρωση της Ειδικής 
Υπηρεσίας Εφαρμογής "Επιχειρησιακών Προγραμμάτων 
του ΚΠΣ 2000-2006 του, ΕΣΠΑ και λοιπών συγχρηματο- 
δοτούμενων επιχειρησιακών προγραμμάτων" στη Γενι¬ 
κή Γραμματεία Ισότητας του Υπουργείου Εσωτερικών, 
σύμφωνα με το άρθρο 5 του ν. 3614/2007» και μετονο- 
μασία σε «Ειδική Υπηρεσία Συντονισμού Διαχείρισης και 
Εφαρμογής Συγχρηματοδοτούμενων Δράσεων/Εργων 
του Υπουργείου Εσωτερικών» (ΕΥΣΥΔΕ ΥΠΕΣ) στο Γενικό 
Γραμματέα του Υπουργείου Εσωτερικών, όπως ισχύει. 

2. την υφιστάμενη ανάγκη για απλούστευση και συ¬ 
ντόμευση της διαδικασίας έκδοσης των διοικητικών 
πράξεων, 

3. την ανάγκη εύρυθμης και αποδοτικής λειτουργίας 
της Υπηρεσίας Ασύλου, 

4. το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζει: 

Άρθρο 1 

Μεταβιβάζεται στη/στο Διευθύντρια/ντή της Υπηρε¬ 
σίας Ασύλου η άσκηση των κατωτέρω αρμοδιοτήτων: 

1. Της διαχείρισης και εκτέλεσης του προϋπολογισμού 
της Υπηρεσίας Ασύλου, σύμφωνα με τα οριζόμενα στις 
παρ. α και δ του άρθρου 22 του ν. 4270/2014. 

2. Της ανακατανομής των πιστώσεων του προϋπολο¬ 
γισμού, ούτως ώστε να διασφαλίζεται η αποτελεσματική 
διαχείριση του προϋπολογισμού και η συμμόρφωση με 
τους δημοσιονομικούς κανόνες και το εκάστοτε ισχύον 
Μεσοπρόθεσμο Πλαίσιο Δημοσιονομικής Στρατηγικής 
(παρ. ε άρθρου 22 ν. 4270/2014). 

3. Της διαχείρισης περιουσιακών στοιχείων και πόρων 
αρμοδιότητας της Υπηρεσίας Ασύλου (παρ. η άρθρου 22 
ν. 4270/2014), καθώς και της εκπόνησης και υποβολής 
εκθέσεων εκτέλεσης του προϋπολογισμού της Υπη¬ 
ρεσίας Ασύλου, σύμφωνα με τις οδηγίες και εντός του 
χρονικού πλαισίου που θέτει το Γενικό Λογιστήριο του 
Κράτους (παρ. θ άρθρου 22 ν. 4270/2014). 

4. Της υποβολής πρότασης για τον ετήσιο ή αναθεωρη¬ 
μένο προϋπολογισμό της Υπηρεσίας Ασύλου, σύμφωνα 
με τους δεσμευτικούς στόχους και τα όρια που ορίζονται 
στο Μεσοπρόθεσμο Πλαίσιο Δημοσιονομικής Στρατη¬ 
γικής και την επικαιροποίησή του (παρ. γ άρθρου 22 
ν. 4270/2014). 

5. Της σύνταξης και υπογραφής τεκμηριωμένου αιτή¬ 
ματος, σύμφωνα με την περ. α της παρ. 3 του άρθρου 66 


του ν. 4270/2014, καθώς και της σύνταξης και υπογρα¬ 
φής της απόφασης ανάληψης υποχρέωσης, σύμφωνα 
με την παρ. 2 του άρθρου 66 του ν. 4270/2014, όπως 
τροποποιήθηκε και ισχύει. 

6. Τις αρμοδιότητες του άρθρου 71 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις». 

7. Της κατανομής του ποσού της παγίας προκαταβολής 
της Υπηρεσίας Ασύλου και της ανάθεση της διαχείρισης 
της σε περισσότερους του ενός διαχειριστές, σύμφωνα 
με τις διατάξεις της παρ.3 του άρθρου 108 σε συνδυασμό 
με την παρ.1 του άρθρου 109 του ν. 4270/2014. 

8. Της πρότασης για αύξηση του ποσού της παγίας 
προκαταβολήςτης Υπηρεσίας Ασύλου στις περιπτώσεις 
της παρ. 4 του άρθρου 108 του ν. 4270/2014. 

9. Της έκδοσης καταλογιστικών αποφάσεων για μη νό¬ 
μιμες δαπάνες, απώλειες υλικού ή αξιών (άρθρα 110 και 
152 ν. 4270/2014, όπως τροποποιήθηκαν και ισχύουν). 

10. Της κατάρτισης και υπογραφής προκηρύξεων κάθε 
είδους δημοσίων διαγωνισμών για προμήθειες, έργα ή 
υπηρεσίες, τη έκδοσης αποφάσεων για διενέργεια συνο¬ 
πτικού διαγωνισμού, της υπογραφής συμβάσεων προμη¬ 
θειών αγαθών, παροχής υπηρεσιών, εκτέλεσης έργων, με 
διαγωνισμό ή διαπραγμάτευση ή ηλεκτρονικό πλειστη- 
ριασμό ή με Συμφωνία - Πλαίσιο, τα οποία χρηματοδο¬ 
τούνται από τον τακτικό προϋπολογισμό, για ποσό από 
είκοσι χιλιάδες (20.000) ευρώ χωρίς ΦΠΑ μέχρι τέσσερα 
εκατομμύρια (4.000.000) ευρώ χωρίς ΦΠΑ, καθώς και 
της αποστολής της περίληψης αυτών για δημοσίευση 
και γνωστοποίηση όπου απαιτείται. 

11. Της έκδοσης αποφάσεων επί ενστάσεων, και εν 
γένει όλων των διοικητικών πράξεων της προηγού¬ 
μενης υπ' αριθμ. 10 επιλεγείσας διαδικασίας μέχρι και 
την υπογραφή της σύμβασης και εκτέλεση αυτής, για 
εκτιμώμενη αξία κατώτερη των 60.000€ (χωρίς να συ- 
μπεριλαμβάνεται ο ΦΠΑ) σύμφωνα με τα οριζόμενα στο 
άρθρο 221 του ν. 4412/2016, καθώς και της έκδοσης 
χρηματικών ενταλμάτων αλλά και κάθε άλλου σχετικό 
με τα θέματα εγγράφου. 

12. Της έκδοσης αποφάσεων για τη συγκρότηση επι¬ 
τροπών α) για τη διενέργεια των διαγωνισμών και των 
διαδικασιών διαπραγμάτευσης για τις προμήθειες του 
δημοσίου τομέα, β) αξιολόγησης των αποτελεσμάτων 
των διαγωνισμών και των διαδικασιών διαπραγμάτευσης, 
γ) αξιολόγησης ενστάσεων του άρθρου 221 σε συνδυ¬ 
ασμό με το άρθρο 376 περ. 10 του ν. 4412/2016, καθώς 
και δ) τριμελών επιτροπών παραλαβής προμηθειών 
(περ. 11 β του άρθρου 221 ν. 4412/2016). 

13. Των εγκρίσεων εγκατάστασης τηλεφωνικών συν¬ 
δέσεων [(ΔΙΟΔ/Φ60/1/Α/4061/20-3-1984 κοινές υπουρ¬ 
γικές αποφάσεις (Β’ 155)] και της έκδοσης αποφάσεων 
για έγκριση προμήθειας και λειτουργίας κινητών τηλε¬ 
φωνικών συνδέσεων, το μηνιαίο ανώτατο όριο μονάδων 
συνδιαλέξεων αυτών, καθώς και της ενεργοποίησης και 
διακοπής της λειτουργίας διεθνούς περιαγωγής στις 
οποίες θα πρέπει να συμπεριλαμβάνεται αναλυτικά η 
συνολική δαπάνη που προκαλείται από το σύνολο του 
ανώτατου ορίου παγίων τελών σύνδεσης και μονάδων 
συνδιαλέξεων. 

14. Της έκδοσης αποφάσεων έγκρισης υπέρβασης του 
ανώτατου μηνιαίου ορίου μονάδων συνδιαλέξεων του 
προηγούμενου άρθρου λόγω υπηρεσιακών αναγκών. 

15. Της έκδοσης αποφάσεων καθορισμού των υπηρε¬ 
σιών αρμοδιότητας της/του που δικαιούνται να πραγμα¬ 
τοποιούν κρατικές υπεραστικές τηλεφωνικές συνδιαλέ¬ 
ξεις [ΔΙΟΔ/Φ.60/1/Α 4061/20.3.1984 κοινή υπουργική 
απόφαση(ΒΊ 55)]. 

16. Των εγκρίσεων εγκατάστασης ευθειών συνδέσεων, 
εξωκείμενων γραμμών, τερματικών κέντρων, κυκλωμά¬ 
των κ.λπ. [ΔΙΟΔ/Φ.60/1/Α/4061/20.3.1984 κοινή υπουρ¬ 
γική απόφαση (ΦΕΚ ΒΊ 55)]. 

17. Της έκδοσης απόφασης καθορισμού του τύπου 
των σφραγίδων της Κεντρικής Υπηρεσίας Ασύλου, των 
Περιφερειακών Γραφείων Ασύλου καθώς και των Αυ¬ 
τοτελών Κλιμακίων Ασύλου της Υπηρεσίας Ασύλου, τα 
υπεύθυνα προς φύλαξη τους όργανα καθώς και κάθε 
άλλη λεπτομέρεια, σύμφωνα με τα οριζόμενα στο άρθρο 
7 του ν. 48/1975 (Α' 108). 

18. Της έκδοσης απόφασης για ορισμό υπαλλήλου της 
Κεντρικής Υπηρεσίας Ασύλου, προκειμένου να μετάσχει 
στην Επιτροπή Στέγασης για τη διενέργεια δημοπρασίας 
μίσθωσης ακινήτου βάσει των διατάξεων της παρ. 1 γ του 
άρθρου 9 του ν. 3130/2003, όπως ισχύει. 

19. Της έκδοσης απόφασης τοποθέτησης προϊσταμέ¬ 
νων και αναπληρωτών αυτών στην Κεντρική Υπηρεσία 
Ασύλου, στα Περιφερειακά Γραφεία Ασύλου και στα Αυ¬ 
τοτελή Κλιμάκια Ασύλου (άρθρα 84-87 ν. 3528/2007). 

20. Της έκδοσης απόφασης ορισμού μελών Επιτροπών 
Υγείας και Ασφάλειας των εργαζομένων (ν. 3996/2011, 
ν. 2336/1995, π.δ. 136/1999, π.δ. 17/1996). 

21. Της έκδοσης αποφάσεων προκήρυξης εκλογών 
αιρετών εκπροσώπων στα υπηρεσιακά συμβούλια. 

22. Της έκδοσης αποφάσεων για τον καθορισμό εργα¬ 
σίας πέραν της υποχρεωτικής και της καθιέρωσης υπε- 
ρωριακής εργασίας Κυριακών και εξαιρέσιμων ημερών 
(παρ. 5 άρθρου 2 ν. 4375/2016), καθώς επίσης και της 
έκδοσης απόφασης για συγκρότηση συνεργείων υπε- 
ρωριακής απασχόλησης που αφορούν το προσωπικό 
της Κεντρικής Υπηρεσίας Ασύλου, των Περιφερειακών 
Γραφείων Ασύλου, καθώς και των Αυτοτελών Κλιμακί¬ 
ων Ασύλου [άρθρο 20 παρ.1 ν. 4024/2011 (Α’ 226) όπως 
ισχύει]. 

23. Της έκδοσης απόφασης ή εντολής μετακίνησης στο 
εσωτερικό ή το εξωτερικό για υπηρεσιακούς ή επιμορ¬ 
φωτικούς λόγους του προσωπικού της Υπηρεσίας Ασύ¬ 
λου, καθώς και για λόγους εκπροσώπησης σε διεθνείς 
ή διακρατικούς οργανισμούς ή συμμετοχής σε διεθνή 
ή διακρατικά συνέδρια στα οποία συμμετέχει η Υπηρε¬ 
σία Ασύλου ή κρίνεται απαραίτητη η εκπροσώπησή της, 
σύμφωνα με τις κείμενες διατάξεις. 

24. Των εισηγήσεων για τις μετατάξεις υπαλλήλων 
στην Υπηρεσία Ασύλου. 

25. Της χορήγησης στο προσωπικό της Υπηρεσίας 
αδειών υπηρεσιακής εκπαίδευσης και της ανάκλησής 
τους, καθώς και αδειών για επιμορφωτικούς ή επιστημο¬ 
νικούς λόγους ή για συμμετοχή σε συνέδρια, συνδιασκέ¬ 
ψεις και κάθε είδους συναντήσεις επιστημονικού χαρα¬ 
κτήρα, εφόσον η συμμετοχή του κρίνεται συμφέρουσα 


για την Υπηρεσία (άρθρα 58 και 59 ν. 3528/2007, όπως 
ισχύουν και σύμφωνα πάντα με την εκάστοτε ισχύουσα 
νομοθεσία). 

26. Της εισήγηση για την έκδοση απόφασης για απο¬ 
νομή ηθικών αμοιβών στο προσωπικό της Υπηρεσίας 
Ασύλου (άρθρο 62 ν. 3528/2007,όπως ισχύει). 

27. Της δυνατότητας δημοσιοποίησης με πρόσφορα 
μέσα μέσω της διαδικασίας διαβούλευσης των σχεδια¬ 
ζόμενων νομοθετικών ρυθμίσεων με σκοπό την έγκαι¬ 
ρη ενημέρωση και συμμετοχή σε αυτήν των πολιτών, 
κοινωνικών φορέων και κάθε ενδιαφερομένου (άρθρο 
6 ν. 4048/2012). 

28. Της πληροφόρησης των ΜΜΕ για κάθε ενέργεια 
και δραστηριότητα της Υπηρεσίας Ασύλου. 

29. Του χειρισμού θεμάτων που προκύπτουν από την 
συμμετοχή της Υπηρεσίας Ασύλου σε ομάδες εργασίας 
ή προγράμματα που υλοποιούνται από κοινού με εθνι¬ 
κούς, ευρωπαϊκούς, διεθνείς φορείς ή οργανισμούς. 

30. Της εισήγησης για τον ορισμό υπαλλήλων της Υπη¬ 
ρεσίας Ασύλου ως εκπροσώπων ή μελών σε συλλογικά 
όργανα ή ειδικές ομάδες εργασίας. 

31. Της έκδοσης ερμηνευτικών εγκυκλίων που αφο¬ 
ρούν τεχνικού και λεπτομερειακού χαρακτήρα θέματα 
που άπτονται των αρμοδιοτήτων της Υπηρεσίας, με τις 
οποίες παρέχονται οδηγίες για την εφαρμογή της κείμε¬ 
νης νομοθεσίας, καθώς επίσης και την έκδοση εγκυκλίων 
για τρέχοντα υπηρεσιακά θέματα. 

32. Της έκδοσης οδηγιών ή αποφάσεων που αφορούν 
στην εύρυθμη λειτουργία της Υπηρεσίας Ασύλου, τις ετή¬ 
σιες ή άλλες εκθέσεις απολογιστικού ή προγραμματικού 
χαρακτήρα. 

33. Της τήρηση στο Γραφείο της Διευθύντριας/ντή του 
πρωτοκόλλου εισερχόμενης και εξερχόμενης εμπιστευ- 
τικής αλληλογραφίας. 

34. Της υπογραφής των αιτημάτων για εγκρίσεις 
προσλήψεων σύμφωνα με το άρθρο 122 παρ. 4 του 
ν. 4249/2014 υπαλλήλων με σχέση εργασίας ιδιωτικού 
δικαίου ορισμένου χρόνου στην Υπηρεσία Ασύλου. 

35. Της παραλαβής δικογράφων που απευθύνονται 
στον Υπουργό Μεταναστευτικής Πολιτικής και αφορούν 
την Υπηρεσία Ασύλου. 

36. Της διάρθρωσης των Περιφερειακών Γραφείων 
Ασύλου σε επιμέρους Γραφεία, καθώς και του ορισμού 
συντονιστών σε αυτά μετά από σχετική εισήγηση του 
αρμόδιου Αναπληρωτή Προϊσταμένου/ Προϊσταμένου 
του Περιφερειακού Γραφείου Ασύλου. 

37. Της διαδικασίας θέσης σε κυκλοφορία υπηρεσι¬ 
ακών οχημάτων, της διάθεση τους στις Περιφερειακές 
Υπηρεσίες Ασύλου, του ελέγχου και της μίσθωσης αυτο¬ 
κινήτων για κάλυψη υπηρεσιακών αναγκών. 

38. Της εισήγησης και υποβολής πρότασης για την 
κατάρτιση ή τροποποίηση του προϋπολογισμού δημο¬ 
σίων επενδύσεων της Υπηρεσίας Ασύλου, της ευθύνης 
χρηματοοικονομικής υποστήριξης της υλοποίησηςτων 
έργων που εντάσσονται σε αυτήν, καθώς και της παρα¬ 
κολούθησης της εκτέλεσης του προϋπολογισμού των 
δημοσίων επενδύσεων. 

39. Της αλληλογραφίας με την Υπεύθυνη Αρχή του 
άρθρου 76 του ν. 4375/2016, καθώς και της διαβίβασης 

των εγκεκριμένων εκθέσεων υλοποίησης και ενδιάμε¬ 
σης αξιολόγησης των Πολυετών Προγραμμάτων του 
Ταμείου Ασύλου, Μετανάστευσης και Ένταξης για την 
προγραμματική περίοδο 2014-2020, καθώς και των λοι¬ 
πών συγχρηματοδοτούμενων ή ευρωπαϊκών ή εθνικών 
επιχειρησιακών προγραμμάτων. 

40. Της έκδοσης πράξεων με τις οποίες εξειδικεύονται 
τα πολυετή προγράμματα τουΤαμείου Ασύλου, Μετανά¬ 
στευσης και Ένταξης για την προγραμματική περίοδο 
2014-2020, καθώς και λοιπά συγχρηματοδοτούμενα ή 
ευρωπαϊκά ή εθνικά επιχειρησιακά προγράμματα και τις 
προτάσεις αναθεώρησής τους. 

41. Τις διοικητικές αποφάσεις και συμφωνίες χορήγη¬ 
σης που απαιτούνται για την ένταξη πράξεων στα πολυ¬ 
ετή προγράμματα τουΤαμείου Ασύλου, Μετανάστευσης 
καιΈνταξηςγιατηνπρογραμματική περίοδο 2014-2020, 
καθώς και λοιπά συγχρηματοδοτούμενα ευρωπαϊκά ή 
εθνικά επιχειρησιακά προγράμματα όπου η Υπηρεσία 
Ασύλου έχει οριστεί Εντεταλμένη Αρχή. 

42. Της παροχής σύμφωνης ή μη γνώμης στα στάδια 
εξέλιξης των δημοσίων συμβάσεων των δικαιούχων για 
τα οποία η Υπηρεσία Ασύλου έχει οριστεί ως Εντεταλ¬ 
μένη Αρχή. 

43. Της έκδοσης αποφάσεων ολοκλήρωσης πράξεων 
για τα έργα για τα οποία η Υπηρεσία Ασύλου έχει οριστεί 
ως Εντεταλμένη Αρχή. 

44. Της έγκρισης για την τεχνική υποστήριξη και της 
υποβολής του άρθρου 76 του ν. 4375/2016 καθώς και της 
έκδοση των αποφάσεων της παρ. 2 περ. 3 του άρθρου 
119του ν. 4412/2016. 

45. Της έκδοσης των αποφάσεων για τη διενέργεια 
των διαδικασιών ανάθεσης προμηθειών, έργων, μελετών 
και υπηρεσιών για την εκτέλεση των ενεργειών τεχνι¬ 
κής βοήθειας της Υπηρεσίας Ασύλου, που προβλέπονται 
στις παρ. 2 και 3 του άρθρου 119 του ν. 4412/2016, τις 
αποφάσεις συγκρότησης Επιτροπών, ομάδων εργασίας, 
ορισμού εμπειρογνωμόνων/αξιολογητών, τις αποφάσεις 
κατακύρωσης ή ανάθεσης, τις αντίστοιχες συμβάσεις στο 
πλαίσιο των ενεργειών αυτών καθώς και τις τροποποιή¬ 
σεις των πράξεων αυτών. 

46. Της σύνταξης και υπογραφής αναφορών για την 
υποβολή των ετήσιων και τελικών εκθέσεων υλοποίη¬ 
σης των πολυετών προγραμμάτων του Ταμείου Ασύλου, 
Μετανάστευσης και Ένταξης για την προγραμματική 
περίοδο 2014-2020, καθώς και λοιπών συγχρηματο¬ 
δοτούμενων ή ευρωπαϊκών ή εθνικών επιχειρησιακών 
προγραμμάτων στις Επιτροπές Παρακολούθησης όπου 
συμμετέχει. 

47. Της αλληλογραφίας με τους φορείς υλοποίησης 
πράξεων των πολυετών προγραμμάτων του Ταμείου 
Ασύλου, Μετανάστευσης και Ένταξης για την προγραμ¬ 
ματική περίοδο 2014-2020, καθώς και λοιπών συγχρημα¬ 
τοδοτούμενων ή ευρωπαϊκών ή εθνικών επιχειρησιακών 
προγραμμάτων για τις οποίες η Υπηρεσία Ασύλου έχει 
οριστεί Εντεταλμένη Αρχή σχετικά με τη λήψη κατάλλη¬ 
λων μέτρων για την αξιοποίηση των συμπερασμάτων 
των αξιολογήσεων, σύμφωνα με τις εκάστοτε ισχύουσες 
διατάξεις. 


48. Της σύνταξης και υπογραφής απαντήσεων σε πο¬ 
ρίσματα ελέγχου φορέων των εθνικών και κοινοτικών 
ελεγκτικών οργάνων και λοιπών αρμόδιων φορέων. 

49. Της έκδοσης απόφασης για την εφαρμογή από τους 
Δικαιούχους και Αναδόχους των πορισμάτων ελέγχου 
των ελεγκτικών φορέων για τις πράξεις των πολυετών 
των πολυετών προγραμμάτων του Ταμείου Ασύλου, 
Μετανάστευσης και Ένταξης για την προγραμματική 
περίοδο 2014-2020, καθώς των λοιπών συγχρηματο¬ 
δοτούμενων ή ευρωπαϊκών ή εθνικών επιχειρησιακών 
προγραμμάτων για τις οποίες η Υπηρεσία Ασύλου έχει 
οριστεί ως Εντεταλμένη Αρχή. 

50. Των εισηγήσεων για την έκδοση αποφάσεων του 
Υπουργού Μεταναστευτικής Πολιτικής για την ανάκτηση 
αχρεωστήτως καταβληθέντων ποσών. 

51. Της σύνταξης και υπογραφής εγγράφων που αφο¬ 
ρούν στη λήψη διορθωτικών μέτρων προς τους Δικαι¬ 
ούχους κατόπιν επιτόπιας επαλήθευσης από την Υπηρε¬ 
σία Ασύλου ή πορισμάτων άλλων αρμόδιων ελεγκτικών 
φορέων. 

52. Της σύνταξης και υπογραφής εγγράφων έγκρισης 
ετήσιου προγραμματισμού επιτόπιων επαληθεύσεων 
και αναθεώρησηςτου και των αποφάσεων ορισμού ορ¬ 
γάνων επιτόπιων επαληθεύσεων. 

53. Τηςέγκρισηςτων εκθέσεων των διοικητικών ή επι¬ 
τόπιων επαληθεύσεων που διενεργεί η Υπηρεσία Ασύ¬ 
λου για κύρωση μέρους ή του συνόλου της κοινοτικής ή 
δημόσιας συνεισφοράς πράξης ή της χρηματοδότησης 
πράξης από τα πολυετή προγράμματα στα οποία έχει 
ενταχθεί η περικοπή δαπανών/δημοσιονομική διόρθω¬ 
ση ή η ανάκτηση αχρεωστήτως καταβληθέντων ποσών 
ή αναστολή χρηματοδότησης πράξης. 

54. Της έκδοσης διαπιστωτικών πράξεων, μετά την 
υποβολή αντιρρήσεων των ελεγχόμενων φορέων, και 
των αποφάσεων οριστικοποίησης της απόφασης δη¬ 
μοσιονομικής διόρθωσης σύμφωνα με τις διατάξεις του 
ΣΔΕ. 

55. Της υπογραφής κάθε είδους εγγράφου που αφορά 
στη συνεργασία με την Ευρωπαϊκή Επιτροπή, την Υπεύ¬ 
θυνη Αρχή των πολυετών προγραμμάτων του Ταμείου 
Ασύλου, Μετανάστευσης και Ένταξης για την προγραμ¬ 
ματική περίοδο 2014-2020, καθώς και λοιπών συγχρημα¬ 
τοδοτούμενων ή ευρωπαϊκών ή εθνικών επιχειρησιακών 
προγραμμάτων, και την Αρχή Ελέγχου. 

56. Της αποστολής για διαβούλευση σχεδίων διαγω¬ 
νισμών . 

57. Της σύνταξης και υπογραφής εγγράφων που αφο¬ 
ρούν στην υποστήριξη της αποστολής και των εργα¬ 
σιών της Επιτροπής Παρακολούθησης των πολυετών 
προγραμμάτων του Ταμείου Ασύλου, Μετανάστευσης 
και Ένταξης για την προγραμματική περίοδο 2014-20, 
καθώς και λοιπών συγχρηματοδοτούμενων ή ευρω¬ 
παϊκών ή εθνικών επιχειρησιακών προγραμμάτων και 
την παροχή σε αυτές των απαιτούμενων εγγράφων και 
πληροφοριών. 

58. Της σύνταξης και υπογραφής εγγράφων που 
αφορούν στην κατάρτιση του εγγράφου εξειδίκευσης 
προγραμματισμού των πολυετών προγραμμάτων του 
Ταμείου Ασύλου, Μετανάστευσης και Ένταξης για την 

προγραμματική περίοδο 2014-2020, καθώς και λοιπών 
συγχρηματοδοτούμενων ή ευρωπαϊκών ή εθνικών επι¬ 
χειρησιακών προγραμμάτων και τις προσαρμογές του, 
της επεξεργασίας και εισήγησης των κριτηρίων ένταξης 
πράξεων στους άξονες προτεραιότητας και των απο¬ 
τελεσμάτων της διαδικασίας ελέγχου πληρότητας και 
αξιολόγησης υποβαλλόμενων προτάσεων για ένταξη 
στο πολυετές πρόγραμμα του Ταμείου Ασύλου, Μετα¬ 
νάστευσης και Ένταξης για την προγραμματική περίοδο 
2014-2020, καθώς και των λοιπών συγχρηματοδοτού¬ 
μενων ή ευρωπαϊκών ή εθνικών επιχειρησιακών προ¬ 
γραμμάτων για τις κατηγορίες πράξεων για τις οποίες η 
Υπηρεσία Ασύλου έχει οριστεί Εντεταλμένη Αρχή ή της 
έχουν εκχωρηθεί τέτοιες αρμοδιότητες. 

59. Της σύνταξης και υπογραφής εγγράφων που 
αφορούν στην επεξεργασία των προσκλήσεων για την 
υποβολή αιτήσεων χρηματοδότησης από το πολυετές 
πρόγραμμα και το συντονισμό της παροχής πληροφο¬ 
ριών προς τους Δυνητικούς Δικαιούχους για υποβολή 
προτάσεων σχετικά με τις κατηγορίες πράξεων για τις 
οποίες η Υπηρεσία Ασύλου έχει οριστεί Εντεταλμένος 
Φορέας ή της έχουν εκχωρηθεί τέτοιες αρμοδιότητες 

60. Της υπογραφής της έγκρισης της παρ 3β του άρ¬ 
θρου 12 του ν. 2731/1999 όπως τροποποιήθηκε με το 
άρθρο 22 του ν. 4151/2013 και την παρ. 1 του άρθρου 
76 του ν. 4170/2013. 

61. Της υπογραφής συμβάσεων μίσθωσης ακινήτων 
που αφορούν στην Υπηρεσία Ασύλου. 

Άρθρο 2 

Μεταβιβάζεται στους Προϊσταμένους ή Αναπληρωτές 
Προϊσταμένους τωνΤμημάτων της Κεντρικής Υπηρεσίας 
Ασύλου, καθώς και των Περιφερειακών Υπηρεσιών Ασύ¬ 
λου η άσκηση των κατωτέρω αρμοδιοτήτων: 

1. Της έκδοσης πιστοποιητικών ή βεβαιώσεων για θέ¬ 
ματα που είναι δυνατό να βεβαιωθούν από στοιχεία που 
τηρούνται στοΤμήμα στο οποίο προΐστανται καθώς και 
της χορήγησης αντιγράφων από φακέλους που τηρού¬ 
νται στοΤμήμα. 

2. Των ενεργειών προπαρασκευαστικών πράξεων για 
υποθέσεις που εκκρεμούν, καθώς επίσης και πράξεων 
με τις οποίες ζητούνται στατιστικά στοιχεία ή άλλες πλη¬ 
ροφορίες. 

3. Της σύνταξης και υπογραφής διαβιβαστικών εγ¬ 
γράφων, απλών ανακοινώσεων ή κοινοποιήσεων εγ¬ 
γράφων και αποφάσεων, καθώς και εγγράφων που αφο¬ 
ρούν θέματα αρμοδιότητας του Τμήματος του οποίου 
προΐστανται. 

4. Της έγκρισης τοποθέτησης στο αρχείο εγγράφων 
για τα οποία δεν απαιτείται περαιτέρω ενέργεια και τα 
οποία αφορούν θέματα αρμοδιότητας του Τμήματος του 
οποίου προΐστανται. 

5. Της αλληλογραφίας με φορείςτου Δημοσίου Τομέα 
και ομόλογες αρχές του εξωτερικού για τρέχοντα υπη¬ 
ρεσιακά θέματα, καθώς της λοιπής αλληλογραφίας που 
αφορά θέματα για τα οποία έχει λάβει θέσητοΤμήμα και 
δεν είναι γενικότερου ενδιαφέροντος. 

6. Της σύνταξης και υπογραφής απαντήσεων σε αι¬ 
τήσεις υπηρεσιών, πολιτών ή υπαλλήλων με τις οποίες 


παρέχονται πληροφορίες σε θέματα αρμοδιότητάς τους, 
κατόπιν συνεννόησης με τη Διευθύντρια/ντή. 

7. Της θεώρησης του γνησίου της υπογραφής και επι¬ 
κύρωσης αντιγράφων και φωτοαντιγράφων, σύμφωνα 
με τις διατάξεις του Κώδικα Διοικητικής Διαδικασίας. 

8. Της επιμέλειας των περιλήψεων των αποφάσεων 
και πράξεων που δημοσιεύονται στην Εφημερίδα της 
Κυβερνήσεως, των σχετικών διαβιβαστικών εγγράφων, 
καθώς και κάθε άλλης διαδικασίας που τυχόν απαιτείται 
για τη δημοσίευσή τους στην Εφημερίδα της Κυβερνή¬ 
σεως, σύμφωνα με τις κείμενες διατάξεις. 

9. Της δυνατότητας με κανονιστικής πράξη τους να 
εξουσιοδοτούν ιεραρχικά υφιστάμενο τους όργανο να 
υπογράφει, με εντολή τους, πράξεις ή άλλα έγγραφα 
αρμοδιότητάς τους. 

10. Της έγκρισης συμμετοχής υπαλλήλων του τμήμα¬ 
τος σε εκπαιδευτικά και επιμορφωτικά προγράμματα. 

11. Της έκδοσης απόφασης διαχωρισμού και καθορι¬ 
σμού καθηκόντων των υπαλλήλων του τμήματος. 

12. Της χορήγησης βεβαίωσης για την παροχή υπερω- 
ριακής, νυχτερινής εργασίας καθώς και εργασίας κατά 
τις εξαιρέσιμες ημέρες του προσωπικού των τμημάτων 
τους. 

Άρθρο 3 

Μεταβιβάζεται στους Προϊστάμενους ή Αναπληρωτές 
Προϊσταμένους των Περιφερειακών Υπηρεσιών Ασύλου, 
επιπροσθέτως των αρμοδιοτήτων του άρθρου 2, η άσκη¬ 
ση των κατωτέρω αρμοδιοτήτων: 

1. Της τήρησης στο Γραφείο του Προϊσταμένου του 
πρωτοκόλλου εισερχόμενης και εξερχόμενης αλληλο¬ 
γραφίας εγγράφων που έχουν χαρακτηριστεί ως «άκρως 
απόρρητα», «απόρρητα» και «εμπιστευτικά». 

2. Του ορισμού αρμοδίων υπαλλήλων για την υπογρα¬ 
φή και χορήγηση των δελτίων αιτούντων διεθνή προ¬ 
στασία, τα οποία εκδίδονται σύμφωνα με τις ισχύουσες 
διατάξεις από τις Περιφερειακές Υπηρεσίες Ασύλου [παρ. 
14 του άρθρου 2 της με αριθμ. πρωτ. οικ. 4831 /29.7.2013 
(Β' 1841) απόφασης του Υπουργού Δημόσιας Τάξης και 
Προστασίας του Πολίτη], καθώς και για κάθε άλλη απαι- 
τούμενη πράξη στα πλαίσια των αρμοδιοτήτων των Πε¬ 
ριφερειακών Υπηρεσιών Ασύλου. 

3. Της έκδοσης δελτίων κίνησης και διαταγών πορείας 
των αυτοκινήτων που έχουν διατεθεί στην Περιφερειακή 
Υπηρεσία Ασύλου αρμοδιότητάς του. 

Άρθρο 4 

Μεταβιβάζεται στον Προϊστάμενο ή Αναπληρωτή 
Προϊστάμενο του Τμήματος Οικονομικού της Υπηρεσίας 
Ασύλου, επιπροσθέτως των αρμοδιοτήτων του άρθρου 
2, η άσκηση των κατωτέρω αρμοδιοτήτων: 

1. Της σύνταξης και υπογραφής εγγράφων που απευ¬ 
θύνονται προς το Γενικό Λογιστήριο του Κράτους για 
αυξομείωση προβλέψεων θέσεων προσωπικού της Υπη¬ 
ρεσίας Ασύλου. 

2. Της προετοιμασίας, κατάρτισης, σύνταξης και υπο¬ 
γραφής προκηρύξεων κάθε είδους δημοσίων διαγωνι¬ 
σμών για προμήθειες, έργα ή υπηρεσίες, των αποφάσε¬ 
ων για τη διενέργεια συνοπτικού διαγωνισμού και της 

υπογραφής συμβάσεων προμηθειών αγαθών, παροχής 
υπηρεσιών, εκτέλεσης έργων, με απευθείας ανάθεση, 
διαγωνισμό ή διαπραγμάτευση ή ηλεκτρονικό πλειστη- 
ριασμό ή με Συμφωνία - Πλαίσιο, τα οποία χρηματοδο¬ 
τούνται από τον τακτικό προϋπολογισμό, για ποσό μέχρι 
είκοσι χιλιάδες (20.000) ευρώ χωρίς ΦΠΑ, αποστολής 
της περίληψης αυτών για δημοσίευση και γνωστοποί¬ 
ηση όπου απαιτείται, έκδοσης αποφάσεων επί ενστά¬ 
σεων, προσφυγών, κατακύρωσης και εν γένει όλων των 
διοικητικών πράξεων της κατά τα ανωτέρω επιλεγείσας 
διαδικασίας μέχρι και την υπογραφή της σύμβασης και 
εκτέλεση αυτής, έκδοσης χρηματικών ενταλμάτων, κα¬ 
θώς και κάθε σχετικό με τα θέματα έγγραφο. 

3. Της παρακολούθησης της σύναψης και εκτέλεσης 
των ανωτέρω συμβάσεων ή/ και επίβλεψης και εκτέλε¬ 
σης έργων και μελετών. 

4. Της διενέργειας ηλεκτρονικών διαγωνισμών και της 
μέριμνας για τη χρήση των εφαρμογών της Διαύγειας, 
του Κεντρικού Ηλεκτρονικού Μητρώου Δημοσίων Συμ¬ 
βάσεων (ΚΗΜΔΗΣ) και του Εθνικού Συστήματος Ηλε¬ 
κτρονικών Δημόσιων Προμηθειών (Ε.Σ.Η.Δ.Η.Σ). 

5. Της τήρησης και σύνταξης του Μητρώου Προμηθευ¬ 
τών, του Μητρώου Μελών Επιτροπής Παραλαβής και του 
Μητρώου Ενιαίων Τεχνικών Προδιαγραφών. 

6. Της συνεργασίας με άλλα Υπουργεία ή δημόσιους 
φορείς για οποιαδήποτε ενέργεια αφορά στην εκτέλεση 
των ανωτέρω αρμοδιοτήτων 

7. Της σύνταξης και υπογραφής όλων των εγγράφων 
που αφορούν στην επιστροφή των εγγυητικών επιστο¬ 
λών. 

8. Της σύνταξης και υπογραφής όλων των εγγράφων 
που αφορούν στα στοιχεία του Βιβλίου Μητρώου Δε¬ 
σμεύσεων προς το Γενικό Λογιστήριο του Κράτους. 

9. Της σύνταξης και υπογραφής όλων των εγγράφων 
που αφορούν στη χορήγηση στοιχείων προς την Εθνική 
Στατιστική Υπηρεσία αναφορικά με ζητήματα προϋπο¬ 
λογισμού. 

10. Της σύνταξης και υπογραφής των εγγράφων που 
αφορούν στις μεταφορές των πιστώσεων μισθοδοσίας, 
στα εκκαθαριστικά σημειώματα, στις βεβαιώσεις αποδο¬ 
χών, στις καταστάσεις κρατήσεων του προσωπικού της 
Υπηρεσίας Ασύλου, καθώς επίσης και όλα τα έγγραφα 
που απευθύνονται στα ασφαλιστικά ταμεία και αφορούν 
το προσωπικό της Υπηρεσίας Ασύλου. 

11 .Της αποστολής Αναλυτικών Περιοδικών Δηλώσεων 
(ΑΠΔ) στον ΕΦΚΑ. 

12. Της υποβολής στο Ελεγκτικό Συνέδριο του φακέ¬ 
λου με τα έγγραφα και στοιχεία που αφορούν συμβάσεις 
προμήθειας αγαθών, παροχής υπηρεσιών και δημοσίων 
έργων, των οποίων η προϋπολογιζόμενη δαπάνη υπερ¬ 
βαίνει το ποσό του ενός εκατομμυρίου (1.000.000,00) 
ευρώ, προς έλεγχο νομιμότητας αυτών (παρ. 1 του άρ¬ 
θρου 35 του ν. 4129/2013, όπως συμπληρώθηκε με την 
περ. 1 της υποπαρ. Γ1 του ν. 4254/2014). 

13. Της σύνταξης και υπογραφής των καταστάσεων 
καθώς και όλης της αλληλογραφίας, οποία απευθύ¬ 
νεται στη Γ.Δ.Ο.Υ του Υπουργείου Μεταναστευτικής 
Πολιτικής. 


Άρθρο 5 

Μεταβιβάζεται στον Προϊστάμενο ή Αναπληρωτή 
Προϊστάμενο τουΤμήματος Διαχείρισης και Εφαρμογής 
Προγραμμάτων της Υπηρεσίας Ασύλου, επιπροσθέτως 
των αρμοδιοτήτων του άρθρου 2, η άσκηση των κατω¬ 
τέρω αρμοδιοτήτων: 

1. Της κατάρτισης και υπογραφής προκηρύξεων κάθε 
είδους δημοσίων διαγωνισμών, για προμήθειες, έργα ή 
υπηρεσίες, των αποφάσεων για διενέργεια συνοπτικού 
διαγωνισμού και της υπογραφής συμβάσεων προμηθει¬ 
ών αγαθών, παροχής υπηρεσιών, εκτέλεσης έργων με 
απευθείας ανάθεση, διαγωνισμό ή διαπραγμάτευση ή 
ηλεκτρονικό πλειστηριασμό ή με Συμφωνία - Πλαίσιο, τα 
οποία χρηματοδοτούνται ή συγχρηματοδοτούνται από 
προγράμματα του Ταμείου Ασύλου, Μετανάστευσης και 
Ένταξης για την προγραμματική περίοδο 2014-2020 ή 
από λοιπά συγχρηματοδοτούμενα ευρωπαϊκά ή εθνικά 
επιχειρησιακά προγράμματα και για ποσό μέχρι το όριο 
των προγραμμάτων, αποστολής της περίληψης αυτών 
για δημοσίευση και γνωστοποίηση, όπου απαιτείται, έκ¬ 
δοσης αποφάσεων επί ενστάσεων, προσφυγών, κατακύ¬ 
ρωσης και εν γένει όλων των διοικητικών πράξεων της 
κατά τα ανωτέρω επιλεγείσας διαδικασίας μέχρι και την 
υπογραφή της σύμβασης και εκτέλεσης αυτής, έκδοσης 
χρηματικών ενταλμάτων, καθώς και κάθε σχετικό με τα 
θέματα έγγραφο. 

2. Της υπογραφής των αιτημάτων χρηματοδότησης - 
Τεχνικών Δελτίων Προτεινόμενης Πράξης (Τ.Δ.Π.Π.) για 
την ένταξη τους στα Επιχειρησιακά Προγράμματα του 
Εθνικού Στρατηγικού Πλαισίου Αναφοράς (Ε.Σ.Π.Α.), 
σε άλλα επιχειρησιακά προγράμματα των Κοινοτικών 
Πλαισίων Στήριξης, του Ευρωπαϊκού Ταμείου Ασύλου, 
Μετανάστευσης και Ένταξης καθώς και σε κάθε είδους 
διεθνών, ευρωπαϊκών ή διμερών προγραμμάτων και της 
συγχρηματοδότησής τους από τα Διαρθρωτικά Ταμεία ή 
άλλα Ταμεία της Ευρωπαϊκής Ένωσης ή άλλους πόρους 
(άρθρο 7 του ν. 3614/2007, όπως ισχύει). 

3. Της υπογραφής των πράξεων κατάρτισης, υποβο¬ 
λής, διαχείρισης και εφαρμογής προγραμμάτων προς 
τους εθνικούς , ευρωπαϊκούς ή Διεθνείς Οργανισμούς 
καθώς και προς τους πάσης φύσεως χρηματοδοτικούς 
φορείς, κρατικούς ή μη, καθώς και της υπογραφής των 
σχετικών συμφωνιών - συμβάσεων, εκτός από εκείνες 
για τις οποίες απαιτείται νομοθετική κύρωση (άρθρο 
131 ν. 4270/2014). 

4. Της συνυπογραφής με τον νόμιμο εκπρόσωπο της 
εκάστοτε διαχειριστικής ή εντεταλμένης αρχής των όρων 
χρηματοδότησης Δράσης στις οποίες η Υπηρεσία Ασύ¬ 
λου είναι φορέας Υλοποίησης. 

5. Της σύνταξης και υπογραφής απαντήσεων σε ερω¬ 
τήσεις που τίθενται από όργανα της Ευρωπαϊκής Ένωσης 
ή της Μόνιμης Ελληνικής Αντιπροσωπείας στην Ευρω¬ 
παϊκή Ένωση καθώς και άλλων Διεθνών Οργανισμών και 
αφορούν θέματα για τα οποία ήδη έχουν δοθεί λύσεις. 

6. Της αλληλογραφίας με Υπουργεία και λοιπούς φο¬ 
ρείς, υπηρεσίες και επιτροπές για θέματα αρμοδιότητας 
τουΤμήματος καθώς και την παρακολούθηση της προ¬ 
όδου των δράσεων των προγραμμάτων της Υπηρεσίας 
Ασύλου. 

7. Της σύνταξης και υπογραφής εγγράφων που αφο¬ 
ρούν στην επεξεργασία των προκηρύξεων για υποβολή 
προτάσεων από αναδόχους πράξεων για τις οποίες η 
Υπηρεσία Ασύλου είναι δικαιούχος. 

8. Της σύνταξης και υπογραφής εγγράφων που αφο¬ 
ρούν στην εισήγηση για την έκδοση αποφάσεων έντα¬ 
ξης των πράξεων στο πολυετές πρόγραμμα του Ταμείου 
Ασύλου, Μετανάστευσης και Ένταξης και του Ταμείου 
Εσωτερικής Ασφάλειας για την προγραμματική περίοδο 
2014-2020, της γνωστοποίησης προς τους αρμόδιους 
φορείς για τη διαδικασία διατύπωσης γνώμης και της 
ολοκλήρωσης της διαδικασίας έκδοσης τροποποιήσεων 
αυτής σχετικά με τις κατηγορίες πράξεων για τις οποίες 
η Υπηρεσία Ασύλου έχει οριστεί Εντεταλμένη Αρχή ή 
της έχουν εκχωρηθεί τέτοιες αρμοδιότητες, πλην των 
περιπτώσεων στις οποίες δικαιούχος είναι η Υπηρεσία 
Ασύλου, όπου τα εν λόγω έγγραφα υπογράφονται από 
το νόμιμο αναπληρωτή του. 

9. Της σύνταξης και υπογραφής των εγγράφων που 
αφορούν στη μέριμνα για την κατάρτιση του ετήσιου 
προγράμματος ενεργειών τεχνικής υποστήριξης και για 
την εκτέλεση των έργων τεχνικής υποστήριξης για τα 
οποία Δικαιούχος είναι η Υπηρεσία Ασύλου. 

10. Της σύνταξης και υπογραφής των εγγράφων που 
αφορούν στην κατάρτιση και υποβολή στο/στη Διευθυ- 
ντή/ντρια του ετήσιου προγράμματος ενεργειών για το 
επόμενο έτος με ποσοτικούς και ποιοτικούς στόχους με 
βάση το στρατηγικό προγραμματισμό της διάσκεψης 
των Προέδρων των Επιτροπών Παρακολούθησης. 

11. Της σύνταξης, υπογραφής και αποστολής για δια- 
βούλευση σχεδίων διαγωνισμών που διενεργούνται στο 
πλαίσιο προγραμμάτων. 

12. Της σύνταξης και υπογραφής όλων των εγγράφων 
που αφορούν στην επιστροφή των εγγυητικών επιστο¬ 
λών στο πλαίσιο διαγωνισμών που υλοποιούνται με 
προγράμματα. 

13. Της υποβολής στο Ελεγκτικό Συνέδριο του φακέ¬ 
λου με τα έγγραφα και στοιχεία που αφορούν συμβάσεις 
προμήθειας αγαθών, παροχής υπηρεσιών και δημοσίων 
έργων, των οποίων η προϋπολογιζόμενη δαπάνη υπερ¬ 
βαίνει το ποσό των δέκα εκατομμυρίων (10.000.000,00) 
ευρώ, προς έλεγχο νομιμότητας αυτών (παρ.3 άρθρο 
35 του ν. 4129/2013, όπως τροποποιήθηκε με την 
παρ. 1 του άρθρου 73 του ν. 4146/2013). 

14. Της σύνταξης και υπογραφής όλων των εγγράφων 
που αφορούν σε δικαιολογητικά πληρωμών για το συγ- 
χρηματοδοτούμενο σκέλος του ΠΔΕ που περιγράφονται 
στις υπουργικές αποφάσεις 82350/3-8-2016 (Β’ 2451), 
κοινές υπουργικές αποφάσεις 134453/23-12-2015,5058/ 
ΕΥΘΥ138/5-2-2013 (Β' 292) και της απόφασης για δαπά¬ 
νες που χρηματοδοτούνται από προγράμματα στα οποία 
η Υπηρεσία Ασύλου είναι φορέας Υλοποίησης. 

15. Της σύνταξης και υπογραφής των διαβιβαστικών 
και καταστάσεων για δαπάνες που χρηματοδοτούνται 
από προγράμματα. 

16. Της σύνταξης και υπογραφής των μισθοδοτικών 
καταστάσεων που αφορούν το προσωπικό της Υπηρε¬ 
σίας Ασύλου που πληρώνεται από προγράμματα τουΤα- 
μείου Ασύλου, Μετανάστευσης και Ένταξης 2014-2020 


ή από συγχρηματοδοτούμενα Ευρωπαϊκά ή Εθνικά Επι¬ 
χειρησιακά Προγράμματα. 

17. Της έγκρισης και υπογραφής εντολών δημοσίευσης 
περιλήψεων προκειμένου να ικανοποιούνται οι απαι¬ 
τήσεις δημοσιότητας των δημοσίων συμβάσεων στο 
πλαίσιο έργων για τα οποία η Υπηρεσία Ασύλου είναι 
φορέας Υλοποίησης. 

18. Τις εγκρίσεις για την εφαρμογή των απαιτούμενων 
από την παρ.1 του άρθρου 5 και της παρ.1 β4 του κατ’ 
εξουσιοδότηση Κανονισμού ΕΕ 1042/2014 

19. Της υπογραφής απόφασης διαχωρισμού και κα¬ 
θορισμού καθηκόντων των υπαλλήλων του τμήματος, 
όπως ορίζεται στις παρ.1 .β.2 και 1 .β.3 του κατ’ εξουσιο¬ 
δότηση Κανονισμού ΕΕ 1042/2014. 

20. Της εκτέλεσης έργων με αυτεπιστασία, καθώς και 
της σύνταξης και υπογραφής των αποφάσεων υλοποί¬ 
ησης με ίδια μέσα. 

Άρθρο 6 

Μεταβιβάζεται στον Προϊστάμενο ή Αναπληρωτή 
Προϊστάμενο του Τμήματος Συντονισμού, επιπροσθέ- 
τως των αρμοδιοτήτων του άρθρου 2, η άσκηση των 
κατωτέρω αρμοδιοτήτων: 

1. Της σύνταξης και υπογραφής των εγγράφων του 
Υπαρχείου με τα οποία χορηγείται εξουσιοδότηση εθνι¬ 
κού διαβαθμισμένου υλικού στο προσωπικό της Υπηρε¬ 
σίας Ασύλου 

2. Της σύνταξης και υπογραφής των εγγράφων που 
αφορούν στη βεβαίωση καλής εκτέλεσης των συμβά¬ 
σεων διερμηνείας. 

Άρθρο 7 

Μεταβιβάζεται στον Προϊστάμενο ή Αναπληρωτή 
Προϊστάμενο του ΝομικούΤμήματος, επιπροσθέτωςτων 
αρμοδιοτήτων του άρθρου 2, η άσκηση των κατωτέρω 
αρμοδιοτήτων: 

Ι.Της παροχής απόψεων, πληροφοριών και διαβίβα¬ 
σης στοιχείων και φακέλων σχετικών με τη διεκπεραίω¬ 
ση και υπεράσπιση, δικαστική και εξώδικη των πάσης 
φύσεως υποθέσεων, που αφορούν σε θέματα αρμοδιό¬ 
τητας της Υπηρεσίας Ασύλου, προς όλα τα δικαστήρια, 
ασχέτως βαθμού και δικαιοδοσίας, και προς το Νομικό 
Συμβούλιο του Κράτους. 

2. Της προετοιμασίας και κατάρτισης των απαραίτητων 
νομοθετικών σχεδίων και εν γένει κανονιστικών κειμέ¬ 
νων και εγκυκλίων που αφορούν θέματα της Υπηρεσίας 
Ασύλου. 

3. Της σύνταξης και υπογραφής των απαντήσεων της 
Υπηρεσίας Ασύλου σε ερωτήματα κοινοβουλευτικού 
ελέγχου. 

Άρθρο 8 

Μεταβιβάζεται στον Προϊστάμενο ή Αναπληρωτή 
Προϊστάμενο του Τμήματος Πληροφορικής της Υπη¬ 
ρεσίας Ασύλου, επιπροσθέτως των αρμοδιοτήτων του 
άρθρου 2, η άσκηση της αρμοδιότητας υποστήριξης 
του συστήματος μηχανοργάνωσης της Υπηρεσίας Ασύ¬ 
λου και της κατάλληλης διασύνδεσης του με αρχεία τη¬ 
ρούμενα από άλλες Υπηρεσίες του Δημοσίου ή άλλες 
αντίστοιχες αρχές των κρατών μελών της Ε.Ε. 

Άρθρο 9 

Μεταβιβάζεται στον Προϊστάμενο ή Αναπληρωτή 
Προϊστάμενο του Τμήματος Διοικητικής και Τεχνικής 
Υποστήριξης, επιπροσθέτως των αρμοδιοτήτων του 
άρθρου 2, η άσκηση των κατωτέρω αρμοδιοτήτων: 

1 .Της υπογραφής συμβάσεων που αφορούν συνδέσεις 
με κοινωφελείς οργανισμούς. 

2. Της έκδοσης απόφασης για τον ορισμό μελών επι¬ 
τροπής παραλαβής και παράδοσης ακινήτων που στε¬ 
γάζεται η Υπηρεσία Ασύλου ή πρόκειται να στεγαστεί η 
Υπηρεσία Ασύλου. 

3. Της έκδοσης δελτίων κίνησης και διαταγών πορείας 
των υπηρεσιακών αυτοκινήτων ή τυχόν μισθωμένων αυ¬ 
τοκινήτων της Κεντρικής Υπηρεσίας Ασύλου καθώς και 
της επιμέλειας για τις απαραίτητες ενέργειες συντήρησης 
και επισκευήςτων αυτοκινήτων της Υπηρεσίας Ασύλου. 

4. Τ ης εποπτείας των διαχειριστών υλικού. 

Άρθρο 10 

Μεταβιβάζεται στον Προϊστάμενο ή Αναπληρωτή 
Προϊστάμενο τουΤμήματος Ανθρώπινου Δυναμικού της 
Υπηρεσίας Ασύλου, επιπροσθέτως των αρμοδιοτήτων 
του άρθρου 2, η άσκηση των κατωτέρω αρμοδιοτήτων: 

1. Της έκδοσης πιστοποιητικών υπηρεσιακών μεταβο¬ 
λών που αφορούν το προσωπικό της Υπηρεσίας Ασύλου. 

2. Της χορήγησης μισθολογικών κλιμακίων σε υπαλλή¬ 
λους της Υπηρεσίας Ασύλου όλων των βαθμών κατά τις 
διατάξεις του ν. 4024/2011, όπως εκάστοτε ισχύει (όπου 
απαιτείται έκδοση διοικητικής πράξης). 

3. Της σύνταξης και υπογραφής των εγγράφων πα¬ 
ραπομπής των υπαλλήλων της Υπηρεσίας Ασύλου για 
υγειονομική εξέταση. 

4. Της σύνταξης και υπογραφής εγγράφων ή βεβαι¬ 
ώσεων αναφορικά με την υπηρεσιακή κατάσταση των 
υπαλλήλων της Υπηρεσίας Ασύλου. 

6. Των θεωρήσεων των βιβλιαρίων νοσηλείας του 
Ο.Π.ΑΑτων υπαλλήλων της Υπηρεσίας Ασύλου και των 
μελών των οικογενειών τους καθώς και κάθε σχετικό με 
αυτά έγγραφο. 

7. Της αποστολής στο Ε.Κ.Δ.Δ.Α. - ΙΝ.ΕΠ. του συγκε¬ 
ντρωτικού καταλόγου, καθώς και των αιτήσεων των νε- 
οδιορισθέντων υπαλλήλων της Υπηρεσίας Ασύλου που 
είναι υπόχρεοι, βάσει του άρθρου 13 του ν. 2527/1997 


όπως ισχύει, να παρακολουθήσουν προγράμματα εισα¬ 
γωγικής εκπαίδευσης. 

8. Των ερωτημάτων που απευθύνονται στο Υπηρεσια¬ 
κό Συμβούλιο για θέματα που αφορούν την υπηρεσιακή 
κατάσταση των υπαλλήλων της Υπηρεσίας Ασύλου, τη 
συνάφεια μεταπτυχιακών τίτλων με το αντικείμενο της 
Υπηρεσίας, τη χορήγηση αδείας άσκησης ιδιωτικού έρ¬ 
γου, τη χορήγηση αδείας άνευ αποδοχών καθώς και για 
οιοδήποτε άλλο θέμα απαιτείται η γνωμοδότησή του, 
καθώς επίσης και της σύνταξης και υπογραφής των απο¬ 
φάσεων μετά τις προαναφερόμενες γνωμοδοτήσεις του 
Υπηρεσιακού Συμβουλίου. 

9. Της έγκρισης χορήγησης στους υπαλλήλους της 
Υπηρεσίας Ασύλου κανονικών, αναρρωτικών αδει¬ 
ών, αδειών διευκολύνσεων, μητρότητας και ανατρο¬ 
φής τέκνου, (άρθρα 48, 49, 50, 52, 53, 54, 55 και 56 
ν. 3528/2007,όπως ισχύει). 

10. Της υπογραφήςτων εκθέσεων ανάληψης υπηρεσί¬ 
ας των υπαλλήλων που παρουσιάζονται στην Υπηρεσία 
Ασύλου προκειμένου να αναλάβουν καθήκοντα σε αυτή. 

Άρθρο 11 

Καταργούμενες διατάξεις 

Με την παρούσα καταργούνται οι υπ’ αριθμ. 3782/ 
28-4-2015 «Μεταβίβαση αρμοδιοτήτων στην Διευθύ¬ 
ντρια της Υπηρεσίας Ασύλου» (ΦΕΚΒ' 823) και υπ' αριθμ 
15065/23-12-2015 (ΦΕΚ Β' 2864) «Μεταβίβαση αρμο¬ 
διοτήτων στη Διευθύντρια της Υπηρεσίας Ασύλου και 
στους Προϊσταμένους ή Αναπληρωτές Προϊσταμένους 
τωνΤμημάτων Οικονομικού, Διαχείρισης και Εφαρμογής 
Προγραμμάτων και Συντονισμού της Υπηρεσίας Ασύ¬ 
λου» υπουργικές αποφάσεις, καθώς και κάθε γενική ή 
ειδική διάταξη που αντίκειται στην παρούσα απόφαση. 

Άρθρο 12 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2018 

Ο Υπουργός 

ΙΩΑΝΝΗΣ ΜΟΥΖΑΛΑΣ 

